OBAVIJEST ZA POSLODAVCE

 Poštovani,

 Hrvatski zavod za zdravstveno osiguranje (u daljnjem tekstu: HZZO) omogućio je poslodavcima koji imaju pristup na POSLOVNI portal eZdravstveno uvid u podatke potrebne za obračun i isplatu naknade plaće kao i informaciju o tome je li određenom radniku utvrđena ili zaključena privremena nesposobnost odnosno spriječenost za rad. Oni poslodavci koji još uvijek nemaju pristup na POSLOVNI portal eZdravstveno mogu ga zatražiti.

 Uz navedeno HZZO je uz podnošenje zahtjeva poslodavaca za povrat isplaćene naknade plaće putem pošte omogućio poslodavcima i podnošenje zahtjeva, neovisno o uzroku privremene nesposobnosti odnosno spriječenosti za rad, elektronskim putem na objavljene mail adrese regionalnih ureda odnosno područnih službi HZZO-a na čijem području poslodavci imaju sjedište (poveznica - <https://www.hzzo.hr/vazno-kontakti-za-ostvarivanje-prava-iz-obveznog-zdravstvenog-osiguranja/> ).

 Poslodavci prilikom podnošenja zahtjeva za povratom isplaćene naknade plaće radniku neovisno o tome podnose li ga elektronskim putem ili putem pošte trebaju dostaviti dokaz da je isplaćena naknada plaće za koju traže povrat sredstava, potvrdu o plaći te popunjenu tablicu, koja je objavljena uz ovu obavijest, s podacima koji su obvezni kako bi HZZO mogao provjeriti je li poslodavac isplatio radniku naknadu plaće za vrijeme privremene nesposobnosti odnosno spriječenosti za rad u iznosu utvrđenom Zakonom o obveznom zdravstvenom osiguranju („Narodne novine“, broj 80/13., 137/13. i 98/19.).

 Izvješća o privremenoj nesposobnosti/spriječenosti za rad nije potrebno prilagati jer će podatke sadržane u istima potrebne za provjeru obračuna isplaćene naknade plaće pribaviti HZZO elektronskim putem.

 S poštovanjem,